Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 6 ต.ค.65
Daily Focus-บล.ฟินันเซีย ไซรัส ประจำวันที่ 6 ต.ค.65
6 ต.ค. 2565

บล.ฟินันเซีย ไซรัส ประเมินแนวโน้มตลาดวันนี้ (6 ต.ค.65) คาด SET Index แกว่งตัว Sideways to Sideways Up ในกรอบ 1,575-1,590 จุด ตามตลาดหุ้นทั่วโลกที่เริ่มชะลอความร้อนแรงหลัง Rebound ค่อนข้างดีในช่วง 2 วันก่อนหน้า อย่างไรก็ตามกลุ่มพลังงานคาดว่ายังนำตลาดได้ต่อเนื่องหลังราคาน้ำมันดิบยังปรับตัวขึ้นจากผลการประชุม OPEC+ ที่ตกลงลดกำลังการผลิตถึง 2 ล้านบาร์เรลต่อวันในเดือน พ.ย. สูงสุดนับตั้งแต่ปี 2563 ซึ่งราคาน้ำมันดิบที่ปรับขึ้นทำให้ตลาดกังวลมากขึ้นต่อทิศทางเงินเฟ้อในระยะถัดไปที่อาจยังปรับตัวลงได้ช้า ส่งผลให้ Dollar Index และ Bond Yield เริ่มพลิกกลับมาขยับขึ้นอีกครั้ง กดดันสินทรัพย์เสี่ยงให้ชะลอตัว ปัจจัยในประเทศยังไม่มีประเด็นใหม่ โฟกัสตลาดยังอยู่ที่ตัวเลขเงินเฟ้อสหรัฐฯเดือน ก.ย. ที่จะประกาศสัปดาห์หน้า
รวมถึงการเริ่มทยอย Preview ผลประกอบการไตรมาส 3/65 ยังมองบวกต่อหุ้นกลุ่ม Domestic และ Reopening Play โดยเฉพาะในไตรมาส 4/65 ที่เข้า High Season ของทั้งภาคการท่องเที่ยวและการจับจ่ายใช้สอย กลยุทธ์แนะนำถือลงทุนระยะกลาง-ยาวหลังทยอยสะสมหุ้นเพิ่มช่วงตลาดพักฐานแล้ว
กลยุทธ์ : ลงทุนใน Domestic Reopening และ Selective Play // ถือลงทุนหลังสะสมหุ้นเพิ่ม
หุ้นเด่นเดือน ต.ค. : BBL, BDMS, CK, CPALL, TU